
Impresiile din călătoria arheologică 


a lui 


Alexandru Odobescu în 1860 


Am plecat din Bucureşti, Duminică la 18 lunie 1860, la 10 
ceasuri dimineață; drumul a fost bun ia început, dar cu cât 
inaintam noroiul era mai mare. La Găeşti, unde ne aflam pe la 
6 ceasuri, ne-a apucat o ploaie foarte repede, care însă a stătut 
curând; ne am urmat drumul la pas, şi pe la 10 ceasuri am 
ajuns la râul Budişteanca, ce din acea ploaie crescuse aşa de 
tare încât n'am putut-o trece; ne am întors dar şi am mas în 


Satul 1. 33 la un han destul de curăţel al lui Costopulo; 
acolo ne am gătit o supă şi ceva alte mâncări şi apoi ne-am 
culcat. 


A doua zi luni la 19 lunie am plecat de la han pe la 10 
ceasuri; pe la 11 eram la Leordeni, la Sofica Cretzulescu; am 
vizitat casa ce o zideşte pe un loc înălțat şi bine aşezat; am 
dejunat la dânsa şapoi de acolo am plecat la Golești, unde am 
ajuns pe ploaie pe la 2 ceasuri. 

Toată ziua am petrecut'o foarte bine şi foarte plăcut; dar 
ploaia n'a încetat nici noaptea, astfel că a venit ştire că Râul 
Doamnei venia aşa de mare încât a înecat tot locul împrejur şi 
chiar a rupt o parte din pod. Omul trimis călare ca să aducă 
pâine din Piteşti n'a putut trece; cu toate astea după dejun, 
Marţi la 20 lunie, am pus puţin bagaj în trăsură; Saşa a rămas 
la Goleşti, — unde se aflau Doamna Zinca Goleasca, Anica Raco- 
viţa, Elena Filipeasca, Anica şi Tinca Racoviţa, Luţica Racoviţa 
şi copiii lui Grant cu guvernanta lor. Este şi Alecu Golescu, etc., 
şi eu împreună cu Frenk am plecat spre Piteşti. 

Drumul era o lapoviţă; pe delăturile şoselei bălțile nu mai 

Li atei dă 


încetau ; în sfârşit, când am ajuns la vărsătura Râului Doamnei, 


am văzut o privelişte de mirare. Apa coprinsese tot locul; 
porumbişte, zăvoiu de sălcii, toate pluteau într'o apă furioasă 
care rostogolea tulpinele şi crăcile de pomi aduse de la munte. 
Soseaua se prefăcuse în cataracte peste care sălta apa. Am 
făcut cu trăsura un ocol şi având un om călăuză prin apă am 
trecut dincolo de vărsătură. Apa ne-a intrat mai de o palmă în 
trăsură. Geanta cu aşternutu şi hărtia lui Frenk, s'au udat în 
mare parte, când am ajuns la uscat am fost siliți să stoarcem 
toate. O mulțime de oameni erau acolo, mulţi ne au ajutat. 
Mai nainte se rupsese la un cap podul depe râul Doamnei; 
pentru pedeştri se pusese câteva lemne ca să facă o trecătoare 
peste ruptură, dar trăsura a trecut prin apă, înecată mai sus 
de scară. In sfârşit am ajuns în Piteşti. Acolo administratorul 
DI. Petrescu, lipsea, dus fiind în plasa Galeşeşti unde se exter- 
minează lăcustele, făcând hori de români, care le calcă sub picioare, 


Astfel a isbutit fostul administrator, D. Orbescu, acum director 


la Depart., din năuntru, a prăpădi din mai multe locuri aceste 
lighioane. 

Am luat dar explicaţii pentru vizitarea mănăstirilor din 
județul Argeş şi pentru bisericile din Piteşti de la D. Furduescu, 
secretarul administraţiei. La urmă mergând la poştie am luat 
alţi cai şi am fost la schitul Trivalea, ce se află într'o vale ce-i 
zice şi Valea Stânci, în apropiere cu o jumătate de ceas de Piteşti. 
Drumul e prea frumos prin Vale şi străbate în multe rânduri 
râuleţe, dar pioaia ne a însoţit în toată călătoria. Frenk a luat 
o schiţă de poziţia mănăstirii; Biserica e prefăcută din nou 
precum şi casele, de actualul egumen, părintele lerofteiu, ce a 
fost preot la Mitropolie. El ne a dat ceva desluşiri asupra tre- 
cutului acestui schit care -ţine de mănăstirea Cozia. Ploaia a 
urmat cu o mai mare furie, încât la întoarcere, abia trecuse un 
ceas, şi gârla se umflase mai mult de o palmă. Pe la şase cea- 
suri ne am întors în Piteşti ; lipcanu ne aştepta în Otelul România, 
unde am şi mâncat un prânz compus de pui de găină, presen- 
tat sub toate feţele lui: ciorbă, rasol, anghemaht, friptură. In 
vremea prânzului am avut visita Protopopului Nae de la bise- 


rica Greci, vrăjmaş neîmpăcat al lui lerofteiu Trivaleanul. Unul - 


se plângea de puţina sumă a lefei ce e de 600 lei, în vreme 


ce mănăstirea are 2000 venit şi se lăuda a fi scos mănăstirea 
din ruine, cu cazna sa. 

Celalt îl învinovăţea zicând că e lacom la bani şi nu face 


nimic pentru mănăstire. Plecând protopopul am scris o depeşă. 


Saşi la Goleşti, apoi am redigeat această foaie, care va fi urmată 
şi de desluşirile luate asupra schitului Trivalea. Apoi socotesc 
că ne vom culca, dându-ne jertfă la mii de insecte ce deacum 
au început a-şi încerca lăcomia asupra noastră. 

Asta ar fi puţin de m'ar mai ploua afară; dar vai! toarnă 
cu găleată / 

Piteşti, Marţi 20 lunie 1860. 
Otel România 


Mercuri la 21 lunie ne-am deşteptat, Frenk şi eu si după : 


ce am primit visita lui Lerescu, după ce şi eu am făcut o visită 
noului administrator, Dl. A. Petrescu, cu care eram vecini de 
odaie la Otel România, pe la 9'/, ceasuri am pornit cu gând 
că mergem la Bascov şi la Cotmeana; dar surugiii nu știu de 
ce au luat drumul Curţii de Argeş ce duce şi la Tutana; le am 
urmat şi noi după placul lor într'o neîncetată stropeală de noroi. 
Vai de noi cum am ajuns la poştă,la Măniceşti; dar mai nainte 
de a ajunge, chiar la jumătatea drumului, la Vărzaru, alături cu 
Borleştii lui Berindei, eu am zărit o cruce de piatră într'o porum- 
bişte pe o muche de pe malul Argeşului; m'am dus acolo, am 
copiat inscripţia ce e slavonească, apoi am visitat şi bisericuţa 
statului care a fost zidită de Radu Vel Armaşul Vărzaru cu soția 
sa loana, dar mai la urmă un strănepot al său Clucerul Gheorghe 
reparând şi zugrăvind biserica a socotit de cuviinţă a se pune 
în locul ctitoricesc lăsând pe neimpăcatul duşman al doroban- 
ţilor şi al Simenilor într'un colțişor cu jupănița sa. 

Aceste cercetări mi-au luat mai mult de un ceas. Frenk 
în vremea aceasta dormea în trăsură. Am pornit dar şi trecând 
prin poştia la Măniceşti am spus să-mi vie caii la mănăstire la 
Tutana, unde am şi piecat trecând Argeşul, ce ne a intrat de o 


palmă în trăsură. La mal ne am secat provizia de apă şi apoi : 


apucând Valea Tutanii am ser. poate mai bine de un ceas şi 
jumătate ca să ajungem la mănăstire. ; 

Ploaia era gata după noi, astfel în cât turna şiroaie când 
am intrat la mănăstire. Schitul bine situat şi clădit cu tărie şi 
cu lucsul de ornamentaţii ale vechimei este acum mai cu totul 
părăsit ; abia am găsit un biet paracliser sătean şi vre-o cățiva 
țigani. 


FIR II PE 

Preoţii. ce slujesc în biserică şedeau departe întrun alt 
sat. Vreo două ceasuri ne-au ajuns ca să culegem ce era de 
cules ca antichităţi şi vederi la acea mănăstire; apoi luând pe 
paracliser pe capră, Pam rugat să ne arate cum să eşim în dru- 
mul poşti spre Bascov sau spre Topolog. Am apucat dar prin 
matca Tutanii prin văi înalte şi acoperite cu anini; rare ori 
întâlneam câte un bordeiu de români ce se ocupă cu strângere 
de rânză pentru tăbăcărie. Cu cât înaintam însă valea se îngusta 
şi natura se sălbătăcea; după acele neîncetate ploi se vedeau 
copaci groşi şi vârtoşi răstrrnaţi cu rădăcinele lor întinse în 
matcă. Era o privelişte înfiorătoare şi măreaţă. După vre-o două 
ciasuri am început să urcăm ia satu! Valea Porcului, lăsând în 
lături obârşia Tutanei. Am urcat multă vreme şi coaste destul 
de repezi până ne-am aflat sus pe Plaiul Oii, având din dărătul 
nostru Valea îngustă şi stufoasă a Tutanii, dar când ne aflarăm 
sus, priveliştea dobândi o întindere minunată ; dinaintea ochilor 
aveam frumoasa vale a Luminilor şerpuite de Topolog, ocolite 
de mii de dealuri ce se înalță unul peste altul, acoperite cu holde 
şi cu păduri până în fața munţilor cu zăpezi ce se perdeau în 
norii de ploaie. 

Incă odată am rămas în extaz dinaintea acelzi văi; acum 
doui ani o văzurăm în faţă, urcându-mă de la Cotmeana în sus; 
acum o vedeam viind de la Tutana, într'o direcţie opusă. Urcarăm 
câtă-va vreme pe creasta Plaiului Oii, până deterăm în drumul 
olacului ş'apoi scoborârăm pe drumul umblat până la poştie la 
Topolog: Soarele se pregătea a apune; am luat în grab cai ca 
să pornim spre Flămânda, în jos spre Topolog; dar în faţa mâ- 
năstirei ni se spuşe că apa e adâncă la vadul acela. De aceia 
merserăm la poştie, la Rahova, schimbarăm caii şi, noaptea, tre- 
curăm "Topologul pe la Ostroveni, unde este arendaş vestitul 
Steiu, gazda mea de acum doui ani,—ş'apoi luând malul stâng al! 
apei în sus, ajunserăm pe la 11 ceasuri la mânăstirea la Flămânda. 

Odaia în care ne primi un tânăr ce este îngrijitor mirean - 
al moşiei era destul de curată. Nu mâncaserăm mai nimic teată 
ziua; îmbucarăm ceva şi un sonm dulce, ca al călătorului ostenit, 
ne duse până a doua zi la nouă ceasuri. Joui la 22 lunie am 
petrecut până pe ia unu la Flămânda; Frenc desemnând, eu în- 
semnând inscripţiile şi aşezând de plecare; trecurăm iar Topo- 
logul prin vadul Mânăstirei, ne întoarserăm la poştie la Lumini 

şi de acolo eşirăm la Schitul Maicilor din Boscov; schit modern 
şi zidit de Șerban Cantacuzino şi prenoit de Ștefu. N'am putut 
copia pe d'antreg pisania, fiind supărat de curiozitatea maicilor, 
trei, patru câte sunt şi toate urâte şi bătrâne. Aci ca şi la Tu- 
tana şi la Flămânda lipsea căpetenia, adică de aci starița, de 
dincolo egumenii. Pe drum ca să ajungem la Bascov iar ne-a 
ploat. De la Bascov am luat 12 cai de poştie ca să ne urce 
dealul ce duce la Cotmeana; trăsura a urcat cu chiote şi cu 
bice, iar noi pe jos; îmi eşise sufletul; nu mai puteam să răsuflu. 

Pe plaiu am mers frumos prin vechi păduri din nenorocire 
ciopârţite din neiîngrijire. Când a fost să scoborâm, ne-a fost 
destul de greu, fiind coastă prea repede; dar am eşit în vale fără 
să pățim ceva, peste o jumătate de ceas am ajuns la mânăstire; 
şi de aici lipseşte egumenul; doui preoți şi vre-o câţi-va câlu- 
gări ne-au făcut primire după mijloacele lor. Mâine o.să mă 
ocup a cerceta ce lucruri vechi se găsesc pe aici. Ce-mi pare 
rău e că zidirile vechi sânt mai pretutindeni ascunse sub spoi- 
turi şi meremeturi făcute mai din nou fără nici un gust şi nici 
un respect pentru antichitate. Această mânăstire, una din cele mai 
vechi ale ţării, abia dacă mai păstrează acum ceva pereţi şi te- 
meliile cele clădite de Mircea cel Bătrân. 

E 11 ceasuri şi o să mă odihnesc. 

Mititica Saşa, ea mă aşteaptă astă seară la Goleşti și nici 
că ştie că eu sânt la Cotmeana şi mă gândesc la ea. 

Cotmeana Joi 22 lunie 1860. 


lată a cincea zi de când n'am mai descris călătoria noastră, 
deşi în vremea aceasta am colindat mult, am văzut multe şi am 
păţit îndestule ; dar tocmai din priciaile acestea am rămas înapoi 
cu descrierea, fiind totdeauna ocupat ziua şi prea ostenit seara. 

Noaptea de Joui 22 lunie am dormit la Cotmeana, într'o 
odaie mare, dar nu aşa curată, având două paturi în faţă unul cu 
altul învelite cu nişte saltele de un deget largu şi pe deasupra 
nişte macaturi ce se cunoşteau abia a fi fost de cit, fiind cu 
totul sfâșiate. La ferestre nu erau perdele, ci obloane; patul era 
tare, insecte câte vrei, toată noaptea n'am putut dormi fiind încă 
supărat de neincetatul tras al clopotelor. 

Dimineaţă, Vineri la 23 lunie, ne-am ocupat Trenk cu de- 
senul mânăstirei şi a câtorva amănunte, adică tocurile de piatră 
ale ferestrelor, iconostasul săpat în lemn, din biserică, uşa cea 

"veche iar de lemn, ce se află în pod; eu am vizitat zidirile ca să 
"cat pe unde mai erau vechi, am cercetat pomelnicul, cărţile, ce 


erau toate bisericeşti, câteva de la Constandin Bassarab, celelalte 
din vremi ale Fanarioţilor şi mai noi, am prescris două pisanii 
ce sânt la biserică, amândouă de la prefacere, pe la 1777, am 
pus de mi-a luat prin calc inscripţia după clopotul cel mare (lucru 
care era greu şi primejdios) şapoi am găsit în podul bisericei, 
uşile cele vechi, prea îrumos săpate într'un lemn ce s'a găurit, 
şi a început să se putrezească, şi incă două icoane vechi. 

La toate astea mult m'a secondat in tânăr preot, ce se vedea 
foarte. inteligent şi care mi-a înlesnit lucrarea ; tot pe dânsul Pam 
însârcinat să-mi prescrie şi pisania veche de la Bascov, şi să 
mi-o trimită la Piteşti, dar până acuma n'am primit nimica. După 
dejun pe ia 12 am plecat din Cotmeana apucând în josul apii ca 
să trecem dealurile şi să eşim drept la Piteşti, fără d'a mai trece 
prin Bascov. Aveam 8 cai de poştie bălani, şi doui surugii tineri, 
țigani. Pc capră luaserăm un om, loan, de la Cotmeana, ca să 
ne scoată la drumul olacului. Abia umblascm un sfert de ceas 
prin valea păduroasă a Cotmenii şi îucepu urcuşul la deal; era 
cam repede şi plin de făgaşe şi de mâncături de apă. Trenk şi 
eu ne-am dat jos şi am mers inainte pe jos până unde se făcea 
locul şes; ne-am pus subt un pom şi am aşteptat poate un ceas 
ca să vie trăsura, dar văzânu că întârzie ne-am întors şi am gă- 
sit-o pe coastă, la un nomoi, neputând caii lua din loc. Se verde 
că li se făcuse nălucă, căci se încercară surugii în toate felurile 
a-i înhăma când opt în lung cum erau, când numai patru, când 
şase cu doui de lături; apoi 'bice; strigături; lipcanul şi loan ri- 
dică cu bârnele de roată. Dar toate erau de pristos, cât vrea să 
înainteze trăsura caii se resfirau, săreau unii peste alţii, se încurcau 
în hamuri, rupeau toate streanguriite, astfel în cât am şezut ca 
la două ceasuri acolo într'acelaş loc. 

A trecut pe acolo un vătăşel cu calul, un om care funage 
în oştire şi auzind de mine, m'a cunoscut. Ne-a ajutat şi el, dar 
a fost în zadar; aşa s'a dus el şi cu loan să caute patiu boi în 
sat la vale ca să ne urce; dar peste un ceas s'a intors loan singur 
zicând că toți boii satului sunt sus la plaiu şi prin urmare tot 
cu caii trebue să ne facem treaba. Atuiici surugiii au hotărât să 
se întoarcă în vale, să înferbânte caii pe luncă ş'apoi s'o apuce 
deoaată la deai până în muche. 


Impresii din călătorie 7I5 


Cu mare anevoinţă au întors cu bine trăsura, de şanțur 
şi de copaci, ş'apoi au dus'o în vale. Intorcându-se însă cu caii 
întinşi, ceva mai în sus de acel nomol s'a rupt chinga de la un 
surugiu şi'a fost silit să stea. Nici n'au vrut caii să mai înain- 
teze, în zadar am scos toate cuferile ce îngreuiase trăsura, au 
fost siliţi pentru a treia oară să apuce iar din luncă şi aşa cu 
mari anevoinţe ce mă aduseră la desnădăjduire, văzând că ne- 
trecem mai bine de cinci ceasuri la acea coastă, am isbutit să 
ajungem cu trăsura până sus, în deal, pe la 6 ceasuri după 
amiază. De acolo mai umblarăm ceva pe muche, lăsând în dreapta 
satul Richiţelile, şi începurăm a scobori în lunca Cotmeniţei, 
acolo de vale am băut la o fântână, am umblat ca la un 
ceas prin lunca; la satul Cocu am luat dela un român nişte 
vişine prea bune, ce mi le-a cules chiar atunci din pom; tot acolo 
mai nainte am ttecut pe la casa lui căpitan Radu care am aflat în 
urmă că după ce afost haiduc, l-a luat A. Racoviţa pe lângă dânsul! 
ca argat şi a fost cel mai credincios al său. Acest om, ce era un uriaş 
de talie, s'a tras apoi la moşia sa, a făcut casa ce am văzut-o şi care 
e curăţică de şi e zugrăvită pe dinafară cu «glastre de flori; şi 
acum vre-o doiani a murit, lăsând copii moştenitori. Alături cu 
dânsul are N. Antonescu curte şi casă. In fața casei Căpitanului 
este o coastă înaltă şi destul de repede dar fără păduri, am 
apucat pe dânsa. Surugiii noştri care erau prea ticăloşi ne au 
făcut şi aci întârziere, cu ştreanguri rupte, cui cai ce se învârtiau 
în loc de a trage, dar tot am eşit la deal; puţin am umblat pe 
muche. lon ş'a luat ziua bună de la noi şam început să scobo- 
râm la valea Băscoiului chiar la gura lui; ne-am urinat drumul 
prin nişte locuri mlăștinoase şi grele de umblat până am dat 
„în drumul Oiacului. Pe la scăpătatul soarelui eram în Piteşti, 
am trecut la cârmuire ca să iau răspunsul de la casă, dar lipsea 
şi administratorul şi secretarul. Ne-am luat lucrurile de la k:n 
şi vestind că o se ne întoarcem a doua zi, am plecat la Goleşti. 
Drumul se îndreptase mult: la pod se pusese o podişcă provi- 
zorie de bârne, apa se trăsese dintre sălcii, era numai cevă 
nomol şi am urinat pe subt via Brătianului şi am ajuns la Go- 
leşti pe la zece seara. Toate fetele şi Saşa erau îmbrăcate ro- 
mâneşte, ele dase Saşi fiecare câte ceva ca să-i facă un costum 
prea elegant. De două zile ne aşteptau la Goleşti şi mer- 
geau cu arabaua ca să. ne întâlnească. Ne-a dat să mâncăm 

şi am şezut seara târziu de vorbă. A doua zi din noapte 
trebuia să plece lu Bucureşti D-na Zinca Goleasca. A plecat aşa 
de dimineaţă în cât noi n'am văzut-o, dar se vede că şi cele- 
lalte dame n'au dormit până la cinci şi jumătate, când D-ei a 
plecat. 

Sâmbălă la 24 lunie am petrecut dimineaţa la Goleşti; între 
altele am vizitat şi biserica ce a fost zidită de Stroe Leur- 
deanu precum se vede din pisania ce am copiat-o; e şi un mor- 
mânt al unui Leurdeanu şi o colimvitra de piatră veche. Frenx 
a desemnat ceva ornamente dela tocurile de piatră ale uşilor. 
Biserica a fost cu turn, da s'a surpat de cutremur, portretele cele 
vechi au fost sterse mai de curând şi biserica s'a spoit albă, 

Era patru ceasuri când am plecat din Goleşti. Saşa şi 
Demsselele cu copiii lui Grant ne-au însoţit în araba până la via 
Brătianului. 

La Piteşti n'am găsit alţi cai şi am certat pe Căpitan, se 
vede că Ştefan Burchi cu familia luase şeaisprezece cai ca să 
se întoarcă la Bucureşti, petrecuse vre'o saptămână în Albeşti, 
dând ospețe cu lăutari ca să câştige pe alegători pentru vii- 
toarea aiegere de propietar ce este a se face în locul lui Ște- 
fan Golescu, numit de Domn la comisia centrală. 

Am urmat cu aceiaşi cai: Dar i-am odihnit la Vărzaru, 
unde li s'a şi dat grăunțe. Noi, în vremea aceasta, am fost la 
biserică şi Trenk a luat o schiţă după portretul lui Radu Ar- 
maşu Vărzarul. 

Era cam înserat când am ajuns în poştie la Măniceşti. 
Acole am aflat că D-nu Burchi dojenise pe Căpitan de ce se'mi 
dea cai în lături „de poştie cu care prin Tutana 
am eşit la Topolog. Eu însă am luat tot pe acei doi băeţandri 
ce făcuse cu mine drumul acela, şi luând şi pe bătrânul ceauş 
care ştia drumul la schit, la Bădiceni, pe capră, am ocolit “pis- 
cul ce desparte Vilsanul de Argeș şi am apucat la stânga de 
Argeş, Vilsanul în sus ; am umblat pină la 11 noaptea, prin 
nişte drumuri foarte urâte şi noroioase; satele sunt dese pe 
Vilsan dar puţini călători după drumuri dau acestor locuri mai 
ales noaptea un aer de sălbăticie: am întâlnit numai ceva care 
ducând obezi de roate la Vlaşca, sau mai bine la târg la Mav- 
rodin (căci am băgat de seamă că în Argeş la munte, tot ce e 
la vaie se chiamă, în gura sătenilor, Viaşca). Era cu totul în- 

tuneric când am ajuns la sat la Bădiceni şi Dumnezeu ştie cum 
S'a urcat trăsura până în deal la schit; dar acolo vai! ce sără- 
cie, ce murdărie, în laturile bisericei, pe coasta muntelui un rând 
de odăi mici, cu tavanul de lemn şi povârnit, cu ferestrele lipite 
cu hârtie ; pereţii sunt de bârne tincuite, scările de lăturoaie 
puse d'a curmezişul pe blăni, învelitoarea de şiţa putrezită şi 
burduşită. In odae două paturi cu velințe, nişte icoane prost 
zugrăvite cu toată istoria bisericească pe dânsele, o îmbulzeală 
de lucruri murdare, o duhoare ce te îneacă. 

Călugăriţele dormeau; sosirea noastră le'a deșteptat cu 
mirare. Stariţa, ce este o greacă înecată în judecăţi, ne-a dat 
odaia sa a cării descriere am făcut-o mai sus. Mi-a povestit 
istoria schitului şi judecăţile ei. Mi s'a părut o muiere intrigantă 
şi am avut a doua zi prilej a mă convinge. 

Ne putând presupune adevăratul scop al visitei mele, am 
lăsat'o în ideia confuză cum că viu să revizuesc schiturile. Mi-a 
spus dar cum s'a judecat schitul cu nişte săteni, urmaşi ai în- 
temeietorilor schitului, cum la 1830 schitul a câştigat judecata. 
ce pretenţii mai are starița asupra unor locuri, cum a călcat 
schitul hoţii în lipsa”i, şi s'a furat ca la 20.000 lei, pe cine să 
bămuieşte şi cum iarăşi se judecă pentru această. După alte 
multe istoriseli am cinat ceva şi ne-am culcat. 

O! sfântă osteneală a călătorului cum adormi toate răs- 
fățăturile ! 

In bordeiul de la Bădiceni am dormit ca întrun palat, pe 
un pat de puf. 

A doua zi, Duminică la 25 lunie, toată graba ne-a fost să 
plecăm din Bădiceni. Nimic acolo nu avea interes pentru noi; 
am luat doui oameni călări şi am apucat Vâlsanul în sus; dar 
când eram să eşim din satul Bădiceni, două muieri din sat, din 
familia celor împricinaţi cu schitul, au venit să se plângă la 
mine de stariţa, zicând că le maltratează, că nu le lasă să se 
gătească, că le goneşte din biserică, că le strică casele cu băr- 
baţii, că vine să asculte la ferestre, şi multe altele a căror con- 
clusie era că schitul trebue stricat. 

Le am lăsat plângând şi mi-am urmat drumul, drum des- 
- tul de greu; am trecut prin Malureni, sat de moşneni, unde e 
ferestrău de lemne, prin Stroeşti de unde am luat porumb pen- 
tru caii noştri. Acolo erau strânşi mai mulţi Rumâni de la deal 

ce mergeau la locuste, cale de 4 poştii; pe urmă am dat în 
Costeşti, unde, în vremea cât au odihnit caii şi le-au dat po- 
rumb, am vizitat bisericuţa de zid dar prost clădită, imprejurul 
căreia se aiîlă vre'o două trei case prăpădite în care şedea vreo 
cinci cerşetoare de călugăriţe. Acest schit mare nici un venit: 
maicele trăiesc cu pomană şi merg prin țară cu pantahusa. El 
e închinat la schitul din Brădet care nici nu mai există ca schit. 
Din Costeşti am urmat drumul prin Vâlsăneşti până la Muşă- 
teşti ; acolo ne-am oprit la arendaşul Gibor, care lipsea la bâi, 
la Mehadia; un ajutor al lui, un băiat din Banat, ne-a primit; 
am luat doui cai ca să mergem la schitla Robaoia şi trăsura am 
lăsat'o în Muşăteşti cu gând că întorcându-ne să apucăm pesie 
Muscele până la Curtea-de-Argeş. Muşăteşti cade în drumul ce 
merge de la Câmpulung la Curtea-de-Argeş, prin Domnești. 
De aci am înapoiat oamenii din Bădiceni şi însoţiţi de un om 
din Costeşti, de altul din Muşăteşti şi de un popă din Muscăle 
am apucat prin Valea Robăi în stânga Vâlsanului. 

Am umbiat ca la un ceas călări până la schit pe un drum 
plin de bolovani de peatră ce-i adusese gârla, în vărsătura sa, 
înecând toate prin prejur. 

Posiţia schitului e minunată, pe malul stâng al Robăi, cam 
in deal, având in faţă un munte nalt cu păduri stufoase. Şede- 
rea ne-a fost puţină acolo. Stariţul era un călugăr nu aşa bă- 
trân şi vârtos cu vorba apăsată. Mi-a arătat cartea de înteme- 
iere a schitului de familia Furduescu ce o dobândise el de nu 
ştiu unde, şi să plângea că Episcopia îi ia venitul. Biserica n'are 
nimic interesant; printre cărți am găsit Noul Testament, tipărit 
sub GO. Racoți. Din Robaia, hotârând a merge câlare prin Bră- 
tăşeşti până la Curiea-de-Argeş, am trimis răspuns să plece 
trăsura la Episcopia, şi noi am trecut călări Robaia şi apucând 
pe un munte la dreapta, lam urcat până sus ş'apoi pe muche 
am mers până unde zărirăm schitul în valea Bădiţii. Ce fru- 
moasă vedere! Am scoborât la schit. Acesta e schit vechiu al 
familiei Vâlsăneşti, prefăcut pe la începutul veacului nostru de 
acea familie de călugări din care făcură parte archimandriţii Par- 
tenie şi Doroftei. Acum îngrijește de dânsul Episcopia; casele 
cele vechi sunt părăsite; câți-va călugări locuesc în căscioare 
lăturale. Biserica mare nimic interesant. Am stat puţin acolo şi 
luând o călăuză, am urmat călare tot pe coaste, având în vale 

apa Bădica până la sat la Cerbureni, de acolo am scoborât în 
lumea Argeşului, şi tocmai înserat, după 7 ceasuri de călărie, 
am sosit la Episcopia de Argeş. 

Ne aştepta cu cina; trăsura era acolo. Două odăi bune, cu 
pâturi moi ne mângâiară de osteneala zilei. ş 

Luni la 27 lunie am petrecut dimineaţa în cercetarea ve- 
chei clădiri a Curţii de Argeş; după mai multe cercetări prin 
odăi şi prin pod am dovedit încăperile cele vechi compuse de 
o boltă ce este acum o odaie cu tavan de lemn, de sala cea 
mare, cu 3 stâlpi şi '$ bolți, 4 de fiecare lature, unde e acum 
paraclisul şi grânarul, şi de alte două băşci alăturate cu bolți 
înalte, unde e cuptorul și cuhnia. După aceste cercetări pe la 
12 ceasuri am plecat cu 8 cai de poştie la cetatea lui Ţepeş, 
trecând prin Albeşti, unde am văzut o cruce ce n'am copiat'o 
cu gând că la întoarcere voiu face'o; am trecut Argeşul pe 
pod la Oieşti; drumurile erau rele şi am băgat de seamă că, 
puind pedeca la văi, o roată se povârnise şi zgăria coşul tră- 
surei. Am urmat prin Bucşăneşti, prin Corbenii !ui Tudor Bră- 
tianu unde şi acolo e o cruce ce a rămas necopiată. De acolo 
se văd Poenarii pe malul stâng al Argeşului şi Areful pe cel 
drept mai afundați într'o vale. Am scoborât la Căpăţineni şi 
luând cu noi oameni am vrut să urmăm cu trăsura, însă văzând 
că nu putem înainta cu înlesnire, am lăsat'o pe lângă un joagăr 
şi am urmat pe jos cu 4 oameni ce ne călăuzeau. 

Mai întâi am trecut pe malul drept al râuiui călare, (fiind 
trecuţi cu trăsura pe cel stâng de la Căpăţâneni); am mers ceva 
pe malul apei, pe stânci, cât abia poți pune piciorul, apoi am 
ajuns la poalele muntelui pe care e cetăţuia. Trenu a desemnat 
vederea cetăţuei încă de la Căpăţâneni. De âici înainte a fost 
nevoia. Ne învăţat a sui, m'am ostenit într'atât cât toate hainele 
până la vengherca cea îmblănită erau înmuwate. Trenk însă nu 
obosia de loc; eu abia făcusem un pas şi trebuia să mă odih- 
nesc. Urcarăm aşa un ceas și mai bine; gâtul îmi ardea; cu 
ceva căpşuni culese pe potecă mai m'am adăpat. 

Când ajunserăm la muche, altă nevoe; de osteneală mă 
ameţisem atât, în cât nu mă puteam uita în jos şi drumul acela - 
din stâncă în stâncă, cu prăpastia sub picioare mă ameţea şi 
inai rău; mă țineam de iarbă şi umblam mai deabuşelea. Pare 
că îmi era mai lesne când mă aflam printre pomi căci mă țineam 

de crăci şi nu vedeam prăpastia. Obosirea şi ameţeala, apoi 
poate şi ceasul târziu, căci era mai bina de 4 când plecaserăm 
de jos, m'au oprit d'a intra până în cetate: mai rămăsese poate 
vre-o cincizeci de stânjeni până acolo, dar priveliştea râului pe 
amândouă părţile în vreme ce urci pe o creastă ca muchea 
ferestrăului, nu era făcută într“acele minute spre a'mi da curaj. 
Trenk s'a urcat pe o muche în dosul cetăţii şi a desemnat-o, 
iar eu am început să scobor la vale, cu părere de rău d'a nu 
ji putut intra în cetate, dar cu o adâncă mânie asupra lui Ţepeş 
cate la urmă s'a adăogat cu toate” păsurile ce am mai tras în 
acea zi. Ajungând în sat la Căpăţâneni, am băut o strachină de 
lapte bătut, ne-am urcat în trăsură şi tocmai stam la un loc ca 
să ne mulgă câte un pahar de lapte cald, când un surugiu băgă 
de seamă că roata cea povârnită provenea din ruptura osiei de 
dindărăt; întadevăr era la o parte crestată în jumătate. 

Deputatul satului, ce era unul din călăuzii noştrii şi un om 
prea de ispravă ne-a găsit două case; la unul s'a pus caii de 
poştie şi bagajul nostru; iar pe celalt, cu mare anevoință, am 
ridicat trăsura ca s'o aducă până la Curtea de Argeș. In vremea 
acestor pregătiri la care ne ajutau mai mult de 20 oameni, 
trecuse şi ziua şi înserase bine. Am lăsat vătăşelui de la sub- 
cârmuire ce'l aveam, la trăsură (căci pe Costache îl lăsasem la 
Curtea de Argeş) şi noi am pornit inainte la pas, căci zdrunci- 
năturile carului ne rupea oasele. M'am lungit cum, am putut pe 
două perne ce le aveam, m'am strâns la haine, dar simţeam 
năduşeala cum mi se răcea pe trup; bietul Trenk nu mai putea 
de frânt. Eu pot zice că am cam dormitat. Lui, sărmanul, i s'a 
părut drumul o vecie. Adevărat că era 1'/, ceas când am sosit 
ja Episcopie; îndată am descărcat căruţa şi am trimis pe Cos- 
tache cu caii de poştie ca să întâmpine carul cu droşca. Ara 
cinat şi pe la 2'/, ne-am culcat. Azi pe la 8 eram deştept şi de 
atunci scriu acest jurnal. Dacă azi va fi gata căruţa ce sa şi 
dat la căruțaş, o să plec la Goleşti lăsând aci pe Trenk ca să 
lucreze. 

Sunt acum ll ceasuri. 

(Va urma) 

